stanford-oval/wikipedia huggingface dataset:
Valle Verzasca

Valle Verzascan sijainti kartalla
Valle Verzasca on laakso Ticinon kantonissa Sveitsissä. Laakson pohjalla virtaa Verzasca-joki, joka on padottu Contra-padolla.
Patoa käytettiin James Bond -elokuvan 007 ja kultainen silmä avauskohtauksen kuvauspaikkana. 220 metriä korkealta padolta tehdään nykyään myös benji-hyppyjä.
Valle Verzasca -laakson pato
Vasilikí Thánou

| Vasilikí Thánou-Christofílou> Βασιλική Θάνου-Χριστοφίλου |
| --- | --- |
 Vasilikí Thánou vuonna 2015.
Kreikan pääministeri (v.t.)
 Thánoun v.t. hallitus 27. elokuuta 2015 – 21. syyskuuta 2015  
Presidentti:  Prokópis Pavlópoulos
Edeltäjä:  Aléxis Tsípras
Seuraaja:  Aléxis Tsípras
Henkilötiedot
Syntynyt: 1. heinäkuuta 1950 (ikä 74) Chalkída, Kreikka
Ammatti:  juristi
Tiedot
Tutkinnot:  Ateenan yliopisto Université Paris-Panthéon-Assas
Vasilikí Thánou-Christofílou (kreik. Βασιλική Θάνου-Χριστοφίλου, 1. heinäkuuta 1950 Chalkída, Kreikka) on kreikkalainen juristi ja tuomari. Hän toimi virkaatekevänä Kreikan pääministerinä 27. elokuuta 2015 – 21. syyskuuta 2015. Thánou oli Kreikan historian ensimmäinen naispääministeri.
Elämä ja ura

Thánou syntyi Chalkídassa Euboialla vuonna 1950. Hän opiskeli oikeustiedettä Ateenan yliopistossa sekä Université Paris-Panthéon-Assas'ssa (Pariisin II yliopisto), ja aloitti tuomarina vuonna 1975. Thánou aloitti syyttäjänviraston päällikkönä vuonna 2005 ja Kreikan korkeimman oikeuden (Áreios Págos) tuomarina vuonna 2008. Hän on myös opettanut oikeustiedettä.
Thánou nousi korkeimman oikeuden varapuheenjohtajaksi vuonna 2014 ja puheenjohtajaksi vuonna 2015. Hänestä tuli virkansa perusteella virkaatekevä pääministeri 27. elokuuta 2015 Aléxis Tsípraksen johtaman hallituksen erottua, syyskuun parlamenttivaaleja ja uuden hallituksen muodostamista odotettaessa. Tsípras jatkoi pääministerinä Thánoun jälkeen.
Uusi liittosopimus

Kartta uuden liittosopimuksen allekirjoittaneista tasavalloista (punaiset), siitä elokuun vallankaappausyrityksen jälkeen pois jättäytyneistä (oranssit) ja itsenäisyyttä vaatineista (mustat)
Uusi liittosopimus oli Neuvostoliiton viimeisen presidentin Mihail Gorbatšovin vuonna 1991 suunnittelema sopimus, joka toteutuessaan olisi hajauttanut Neuvostoliiton ”suvereenien valtioiden liitoksi”. Hanke ei onnistunut, sillä elokuun vallankaappausyritys esti sopimuksen allekirjoittamisen, ja sen jälkeen Neuvostoliitto hajosi, kun kaikki entiset neuvostotasavallat itsenäistyivät ja solmivat itsenäisten valtioiden liiton, joka käytti nimeä Itsenäisten valtioiden yhteisö (IVY).
Gorbatšov ehdotti Neuvostoliiton kommunistisen puolueen heinäkuun 1990 puoluekokouksessa löyhää liittovaltiota kansallisuusongelmien ratkaisuksi. Sopimus olisi korvannut vuoden 1922 sopimuksen, johon Neuvostoliitto perustui.
Uuden sopimuksen valmistelua vuoden 1991 alkupuolella 1. tammikuuta – 6. maaliskuuta sanottiin Novo-Ogarevon prosessiksi. 7. maaliskuuta pidetyssä kansanäänestyksessä 76 % kansasta tuki Neuvostoliiton säilyttämistä.  Venäjän sosialistisessa federatiivisessa neuvostotasavallassa Neuvostoliiton säilyttämistä vastustettiin eniten Leningradissa ja Moskovassa. Liittosopimukseen tähdännyt niin sanottu 9+1-sopimus allekirjoitettiin Novo-Ogarevossa 23. huhtikuuta 1991, ja siinä olivat kaikki yhdeksän “ydintasavaltaa”selvennä. Elokuussa Ukraina jäi sopimuksesta pois.
Sopimuksen allekirjoittaneet neuvostotasavallat

Venäjän sosialistinen federatiivinen neuvostotasavalta
Ukrainan SNT
Valko-Venäjän SNT
Azerbaidžanin SNT
Kazakstanin SNT
Uzbekistanin SNT
Turkmenistanin SNT
Tadžikistanin SNT
Kirgiisien sosialistinen neuvostotasavalta
Sopimuksen ulkopuolelle jääneet neuvostotasavallat

Armenian sosialistinen neuvostotasavalta
Viron sosialistinen neuvostotasavalta
Georgian sosialistinen neuvostotasavalta
Latvian sosialistinen neuvostotasavalta
Liettuan sosialistinen neuvostotasavalta
Moldavian sosialistinen neuvostotasavalta
Vantaan oikeustalo

| Vantaan oikeustalo |
| --- | --- |
 Vantaan tilapäinen oikeustalo on Itä-Uudenmaan käräjäoikeuden pääistuntopaikka Veromiehen kaupunginosassa, lähellä Helsinki-Vantaan lentoasemaa.
Osoite:  Teknobulevardi 3–5 E, Vantaa
Sijainti:  Veromies, Vantaa
Koordinaatit:  60.30533°N, 24.96685°E
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vantaan oikeustalo on Vantaan Veromiehen kaupunginosassa sijaitseva, erityisesti Itä-Uudenmaan käräjäoikeuden käyttämä rakennus.
Nykyinen oikeustalo on tilapäisesti, maaliskuusta 2020 lähtien muutamaksi vuodeksi käräjäoikeudelle vuokrattu toimistorakennus. Tätä aiemmin käräjäoikeus toimi Tikkurilassa kiinteistössä, jossa sijaitsi myös Itä-Uudenmaan poliisilaitoksen pääpoliisiasema.
Kuvia

Oikeustalon pääsisäänkäynti.
Aiempi Vantaan oikeustalo Tikkurilassa, jossa kokoontui Vantaan käräjäoikeus ja hetken aikaa tätä seurannut Itä-Uudenmaan käräjäoikeus.
Uruguayn jalkapallomaajoukkue

Uruguayn miesten jalkapallomaajoukkue edustaa Uruguayta kansainvälisissä jalkapallon maajoukkuekilpailuissa. Maajoukkuetta hallinnoi Uruguayn jalkapalloliitto (Asociación Uruguaya de Fútbol), joka on Etelä-Amerikan jalkapalloliiton Conmebolin jäsen. Uruguay on maailman vanhimpia maajoukkueita ja ensimmäinen jalkapallon maailmanmestari.
Uruguay on yksi parhaiten menestyneistä jalkapallomaajoukkueista, se on voittanut kahdet MM-kilpailut ja kaksi olympiakultaa. Uruguaylla ja Argentiinalla on ennätys keskenään pelatuissa maaotteluissa, ne ovat pelanneet 193 ottelua toisiaan vastaan vuodesta 1901 lähtien. Uruguayn ensimmäinen ottelu Argentiinaa vastaan oli samalla ensimmäinen virallinen maaottelu, joka pelattiin Ison-Britannian ulkopuolella.
Uruguay oli maailman paras jalkapallomaajoukkue 1920-luvulla ja 1930-luvun alussa. Tällöin se voitti olympialaisten jalkapalloturnauksen sekä Pariisissa 1924 että Amsterdamissa 1928. Ensimmäiset jalkapallon maailmanmestaruuskilpailut järjestettiin Uruguayssa 1930, ja maa voitti loppuottelussa Argentiinan ja oli siten ensimmäinen jalkapallon maailmanmestari. Uruguay voitti maailmanmestaruuden myös Brasiliassa 1950, voittaen viimeisessä ottelussa Brasilian.
Uruguay on ollut menestyksekkäin Etelä-Amerikan mestaruusturnauksen Copa Américan osanottajista: maa on voittanut vuodesta 1916 järjestetyn turnauksen 15 kertaa. Argentiina on voittanut Copan myös 15 kertaa. Muut joukkueet ovat voittaneet Copan yhteensä 17 kertaa, niistä Brasilia 9. Kilpailun pistetilastoissa Uruguay on toisena, hieman Argentiinaa jäljessä. Uruguay voitti kaksi ensimmäistä Copa Américaa, ja sen viimeisin mestaruus maanosansa kisoissa on vuodelta 2011.
Maanosaliittojen cupissa (Confederations Cup) Uruguay on sijoittunut neljänneksi vuosina 1997 ja 2013.
Maailmanmestaruuskilpailut

1930 - Maailmanmestaruus
1934 - Ei osallistunut
1938 - Ei osallistunut
1950 - Maailmanmestaruus
1954 - Neljäs sija
1958 - Ei selviytynyt karsinnoista
1962 - Ensimmäinen kierros (12. sija)
1966 - Puolivälierät (7. sija)
1970 - Neljäs sija
1974 - Ensimmäinen kierros (13. sija)
1978 - Ei selviytynyt karsinnoista
1982 - Ei selviytynyt karsinnoista
1986 - Toinen kierros (16. sija)
1990 - Toinen kierros (16. sija)
1994 - Ei selviytynyt karsinnoista
1998 - Ei selviytynyt karsinnoista
2002 - Ensimmäinen kierros (26. sija)
2006 - Ei selviytynyt karsinnoista
2010 - Neljäs sija
2014 - Toinen kierros (15. sija)
2018 - Puolivälierät
2022 - Lohkovaihe (3. lohkossa)
Copa América

| 0 | 1 | 2 |
| --- | --- | --- |
|  1916 - Mestaruus  1917 - Mestaruus  1919 - Hopeaa  1920 - Mestaruus  1921 - Pronssia  1922 - Pronssia  1923 - Mestaruus  1924 - Mestaruus  1925 - Jäi pois  1926 - Mestaruus  1927 - Hopeaa  1929 - Pronssia  1935 - Mestaruus  1937 - Pronssia  1939 - Hopeaa  1941 - Hopeaa  1942 - Mestaruus  1945 - Neljäs sija  1946 - Neljäs sija  1947 - Pronssia  1949 - Kuudes sija  1953 - Pronssia  1955 - Neljäs sija  1956 - Mestaruus |   |  1957 - Pronssia  1959 - Kuudes sija  1959 - Mestaruus  1963 - Jäi pois  1967 - Mestaruus  1975 - Välierä  1979 - 1. Kierros  1983 - Mestaruus  1987 - Mestaruus  1989 - Hopeaa  1991 - 1. kierros  1993 - Puolivälierä  1995 - Mestaruus  1997 - 1. kierros  1999 - Hopeaa  2001 - Neljäs sija  2004 - Pronssia  2007 - Neljäs sija  2011 - Mestaruus  2015 - Puolivälierä  2016 - 1. kierros  2019 - Puolivälierä  2021 - Puolivälierä |
Tunnettuja aiempia pelaajia

| --- | --- |
 José Andrade  Juan Pelegrino Anselmo  Pablo Bengoechea  Carlos Borges  Héctor Castro  Luis Cubilla  José Pedro Cea  Pablo Dorado  Enzo Francescoli  Alcides Ghiggia :  Victoriano Santos Iriarte  Roque Máspoli  Oscar Míguez  José Nasazzi  José Santamaría  Héctor Scarone  Juan Schiaffino  Obdulio Varela 
Katso myös Luokka:Uruguaylaiset jalkapalloilijat
Peliasu

| 0 | 1 | 2 | 3 | 4 |
| --- | --- | --- | --- | --- |
|  |            }}   1901  |            }}   1901–1910  |            }}   1901–10  |            }}   1901–10  |
| 0 | 1 | 2 | 3 |
| --- | --- | --- | --- |
|            }}   1901–10  |            }}   1901–10  |            }}   1910–nykyhetki  |            }}   1935–2010 (vieras)  |
Aiheesta muualla

Uruguayn jalkapalloliitto
Conmebolin maajoukkueet
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Argentiina |  Bolivia |  Brasilia |  Chile |  Ecuador |  Kolumbia |  Paraguay |  Peru |  Uruguay |  Venezuela |
Jalkapallon maailmanmestarit
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| 1930  Uruguay | 1934  Italia | 1938  Italia | 1950  Uruguay | 1954  Saksa | 1958  Brasilia | 1962  Brasilia | 1966  Englanti | 1970  Brasilia | 1974  Saksa |
| 1978  Argentiina | 1982  Italia | 1986  Argentiina | 1990  Saksa | 1994  Brasilia | 1998  Ranska | 2002  Brasilia | 2006  Italia | 2010  Espanja | 2014  Saksa |
| 2018  Ranska | 2022  Argentiina |  |  |  |  |  |  |  |  |
Jalkapallon olympiavoittajat
| 0 | 1 | 2 | 3 | 4 | 5 |
| --- | --- | --- | --- | --- | --- |
| 1900  Upton Park FC | 1904  Galt FC | 1908  Iso-Britannia | 1912  Iso-Britannia | 1920  Belgia | 1924  Uruguay |
| 1928  Uruguay | 1936  Italia | 1948  Ruotsi | 1952  Unkari | 1956  Neuvostoliitto | 1960  Jugoslavia |
| 1964  Unkari | 1968  Unkari | 1972  Puola | 1976  Itä-Saksa | 1980  Tšekkoslovakia | 1984  Ranska |
| 1988  Neuvostoliitto | 1992  Espanja | 1996  Nigeria | 2000  Kamerun | 2004  Argentiina | 2008  Argentiina |
| 2012  Meksiko | 2016  Brasilia | 2020  Brasilia |  |  |  |
Vaishnavismi

Historia
Jumalat
Suuntaukset
Mytologia
Uskomukset ja tavat
Dharma
Artha
Kaama
Mokša
Karma
Samsara
Jooga
Bhakti
Mayasura
Puja
Mandir
Suuntaukset
Shaivismi
Vaishnavismi
Veerashaivismi
Smartismi
Reformihindulaisuus
muut suuntaukset
Tekstit
Veda-kirjat
Upanishad
Ramayana
Mahabharata
Bhagavad Gita
Purana
muut tekstit
Katso myös
Krishna-liike
Kastilaitos
Kalenteri
Hindulaisuuden kritiikki
malline: näytä • keskustele •
Osa artikkelisarjaa
Vaishnavismi (joskus vishnulaisuus) eli Vishnun palvonta on eräs hindulaisuuden pääsuuntauksista. Joidenkin arvioiden mukaan jopa 70 prosenttia hinduista olisi vaishnavia. Arviota on kuitenkin vaikea vahvistaa, sillä tarkkoja tilastoja ei ylläpidetä, ja lisäksi monet hindut ovat omistautuneet useille jumalille. Vaishnavismissa Vishnu ymmärretään korkeimmaksi, alkuperäiseksi jumaluudeksi, kaiken olevaisen alkulähteeksi ja tyyssijaksi.
Vaishnavismin opinsuuntaukset

Vaishnavismin neljä klassista sampradayaa eli opinsuuntausta ovat Ramanujan (1017–1137) pääasiassa Etelä-Intiassa vaikuttava Lakshmi-Narayanalle omistautunut perinne, Madhvan (1199–1278) dualistinen Dvaita-perinne, Nimbarkan (noin 1100–) Radhaan ja Krishnaan keskittynyt perinne ja Vishnu-swamin (noin 700–) nykyisin Vallabha-perinteenä Acharya Vallabhan mukaan tunnettu opinsuunta. Lisäksi vaishnavismiin lukeutuu muun muassa Sri Chaitanya Mahaprabhun Dvaita-perinteen juurille perustama Bengalissa sekä Vrajassa vaikuttava Gaudiya Vaishnava -perinne, Swami Haridasan samoilta ajoilta peräisin oleva liike sekä Hit Harivamsan Radha-Vallabhi -perinne.
Aiheesta muualla

Kuvia tai muita tiedostoja aiheesta Vaishnavismi Wikimedia Commonsissa
Täydelliset naiset (5. tuotantokausi)

| Täydellisten naisten 5>  tuotantokausi |
| --- | --- |
 
 mainosjuliste
 
Alkuperämaa:   Yhdysvallat
Ikäraja:  
Esittäminen
Verkko:  ABC (Yhdysvallat) Nelonen (Suomi)
Ensimmäinen esitys:  2008-09-2828. syyskuuta 2008
Viimeinen esitys:  2009-05-1717. toukokuuta 2009
Esitysten määrä:  24
DVD- ja Blu-ray-julkaisu
 Yhdysvallat:  2009-09-011. syyskuuta 2009
 Eurooppa:  2009-11-099. marraskuuta 2009
 Australia:  2009-10-2121. lokakuuta 2009
Kaudet
 ← Edellinen 4. tuotantokausi Seuraava → 6. tuotantokausi
 Luettelo Täydellisten naisten jaksoista
Täydellisten naisten viidettä tuotantokautta alettiin esittää Yhdysvalloissa 28. syyskuuta 2008 ABC:lla ja Suomessa Nelosella 27. lokakuuta 2008. Kausi sisältää yhteensä 24 jaksoa. Kauden tapahtumat sijoittuvat viisi vuotta neljännen tuotantokauden jälkeen. Pääosassa ovat Wisteria Lanen asukkaiden Susan Mayerin, Lynette Scavon, Bree Hodgen, Gabrielle Solisin, Edie Brittin ja Katherine Mayfairin elämät  Mary Alice Youngin kertomana. Tällä kaudella mysteerinä on Edien kolmas aviomies Dave Williams.
Sarja keräsi tällä kaudella huomattavasti mediahuomiota, kun uutisoitiin, että Nicollette Sheridanin roolihahmo Edie Britt tapettaisiin kauden puolivälissä. Edie menehtyi tuotantokauden kahdeksannessatoista jaksossa ”Järkytys” (A Spark. To Pierce the Dark.), jossa hänen ohjaamansa auto törmäsi sähköpylvääseen. Seuraavassa jaksossa ”Ystävät kertovat” (Look into Their Eyes and You See What They Know) Edie toimii sarjan kertojana haudan takaa ja hänen ystävänsä muistelevat häntä.
Täydellisten naisten viides tuotantokausi sai siihen mennessä sarjan huonoimmat katsojaluvut. Kausi keräsi keskimäärin 15,7 miljoonaa katsojaa jaksoa kohden. Laskusta huolimatta sarja pysyi kymmenen katsotuimman televisiosarjan joukossa; se oli kaudella 2008–09 Yhdysvaltain television yhdeksänneksi katsotuin sarja.
Kausi julkaistiin DVD:nä Suomessa 23. lokakuuta 2009.
Tuotanto

Tuotantokauden kuvaukset alkoivat 7. heinäkuuta 2008 ja päättyivät maaliskuussa 2009.
Edellisen kauden päätösjakso herätti paljon kysymyksiä. Kauden lopussa nähtiin Susanin suutelevan uutta miestä, Jacksonia (Gale Harold), joten Mike Delfinoa näyttelevän James Dentonin paluuta sarjaan arvuuteltiin. Myöhemmin Denton kertoi, että hän palaa sarjaan, mutta Mike ja Susan ovat eronneet.
14. lokakuuta 2008 Gale Harold loukkaantui vakavasti moottoripyöräonnettomuudessa. Hänen hahmonsa Jackson on merkittävässä roolissa kauden kahdeksannessa jaksossa ”Tulipalo” (City on Fire), jossa useita Wisteria Lanen asukkaita jää loukkuun palavaan klubiin. Sarjan tuottaja Cherry kertoi kaikkien Haroldin kohtausten olleen asetettu tiistaiksi, jolloin onnettomuus tapahtui. Tämän vuoksi osia kohtauksista täytyi kirjoittaa uusiksi. Harold palasi töihin kuusi kuukautta onnettomuuden jälkeen. Hän ei esiintynyt enää seuraavalla kaudella.
Näyttelijät > Pääosissa

Teri Hatcher – Susan Mayer
Felicity Huffman – Lynette Scavo
Marcia Cross – Bree Hodge
Eva Longoria Parker – Gabrielle Solis
Nicollette Sheridan – Edie Britt
Dana Delany – Katherine Mayfair
Brenda Strong – Mary Alice Young
Neal McDonough – Dave Williams
Ricardo Antonio Chavira – Carlos Solis
Doug Savant – Tom Scavo
James Denton – Mike Delfino
Kyle MacLachlan – Orson Hodge
Muita keskeisiä henkilöitä:
Charles Carver – Porter Scavo
Max Carver – Preston Scavo
Joshua Logan Moore – Parker Scavo
Kendall Applegate – Penny Scavo
Näyttelijät > Sivuosissa

Gale Harold – Jackson Braddock
Kathryn Joosten – Karen McCluskey
Richard Burgi – Karl Mayer
Tuc Watkins – Bob Hunter
Kevin Rahm – Lee McDermott
Lily Tomlin – Roberta Simmons
Stephen Spinella – tohtori Samuel Heller
Mason Vale Cotton – MJ Delfino
Madison De La Garza – Juanita Solis
Daniella Baltodano – Celia Solis
Gail O'Grady – Anne Schilling
Peter Onorati – Warren Schilling
Frances Conroy – Virginia Hildebrand
Todd Grinnell – tohtori Alex Cominis
David Starzyk – Bradley Scott
Ion Overman – Maria Scott
Christine Estabrook – Martha Huber
Polly Bergen – Stella Wingfield
Steven Culp – Rex Van de Kamp
Andrea Bowen – Julie Mayer
Liz Torres – Connie Solis
Maiara Walsh – Ana Solis
Joy Lauren – Danielle Katz (o.s. Van de Kamp)
Brent Kinsman – Preston Scavo lapsena
Shane Kinsman – Porter Scavo lapsena
Stephen Lunsford – Travers McLain
Vierailevia tähtiä:
Beau Bridges – Eli Scruggs
Joanna Cassidy – Melina Cominis
Swoosie Kurtz – Jessie
Juoni

Viisi vuotta neljännen kauden jälkeen Edie palaa Wisteria Lanelle ja hänellä on mukanaan uusi aviomies, jolla on salaisuus. Naisten elämät ovat muuttuneet vuosien varrella ja avaintapahtumat selviävät katsojille vähitellen kauden kuluessa. Bree ja Katherine ovat perustaneet pitopalveluyrityksen ja Bree on myös julkaissut keittokirjan, mikä tuo hänelle lisäjulkisuutta. Gabrielle tuli vastoin odotuksia raskaaksi ja on nyt kahden pienen tytön äiti. Carlos ansaitsee elantoaan hierojana perheen kärsiessä rahavaikeksista. Kauden lopulla Edie menehtyy ajettuaan sähköpylvääseen ja saatuaan sähköiskun.
Juoni > Susan Mayer

Susan alkaa seurustella taloansa maalaavan maalarin, Jackson Braddockin kanssa ja pitää suhteensa salassa kaikilta. Takaumassa näytetään kuinka Susan ja Mike joutuivat auto-onnettomuuteen jonka jälkeen Susan poti huonoa omaatuntoa toisen auton kuolleita ihmisiä kohtaan; lopulta tämä aiheutti Susanin ja Miken avioeron. Susanin viidennen kauden tarina keskittyy hänen poikaansa M.J.:hin, hänen suhteeseensa Jacksoniin sekä suruun Katherinen ja Miken alkavasta suhteesta. Susan aloittaa työn kuvaamataidon opettajan avustajana. Jackson ja Susan ovat menossa naimisiin, jottei Jacksonia karkotettaisi takaisin Kanadaan. Edien kuoleman jälkeen Susan on huolissaan Davesta ja kertoo tälle totuuden auto-onnettomuudesta. Tämän vuoksi Dave muuttaa suunnitelmaansa kostonsa kohteesta.
Juoni > Lynette Scavo

Lynetten ADHD-lapset ovat nyt teini-ikäisiä ja suurin osa Lynetten tarinasta kietoutuu heidän ympärille; erityisesti Porterin. Porterilla on suhde Anne Schillingiin, jonka mies syyttää Porteria klubinsa polttamisesta. Porter pakenee asumaan Stellan kanssa, joka aiheuttaa huolta Lynettelle. Lynetten täytyy myös pärjätä Tomin kanssa, jonka keski-iän kriisi sisältää collegeen hakemisen, sekä liittymisen rock-bändiin (yhdessä Miken, Carlosin, Orsonin ja Daven kanssa), ostamalla RV:n ja vajoamalla masennukseen, kun maailmanlaajuinen lama pakottaa perheen myymään pizzerian. Kauden lopussa Lynette pelkää syöpänsä uusiutuneen, mutta kuuleekin odottavansa kaksosia.
Valkjärvi (Orivesi, Kutema)

| Valkjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°38′51″N, 24°12′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vesijärven valuma-alue (35.73)
Laskujoki:  oja Kartiskajärveen 
Järvinumero:  35.734.1.011
Mittaustietoja
Pinnankorkeus:  141,2 m  
Rantaviiva:  2,003 km  
Pinta-ala:  15,24 ha  
Saaria:  1 
 fiValkjärvi 
Valkjärvi  on Pirkanmaalla Orivedellä Kutemassa sijaitseva järvi.
Maantietoa

Järven pinta-ala on 15,2 hehtaaria ja se on 850 metriä pitkä ja 250 metriä leveä. Sen luoteispuolella kohoaa Kutemavuori lähes 60 metriä korkeamalle ja sen juurella sijaitsee Kuteman kulmakunta. Järven pohjoisranta on etelärantaa jyrkempi. Sillä on kartan mukaan yksi saari järven länsipäässä. Järven rantaviivan pituus on 2,0 kilometriä ja sen rannat ovat metsämaata. Rannoille on rakennettu viisi vapaa-ajan asuntoa, joille tulee tiet yhdystieltä 14199 ja valtatieltä 9, joka ohittaa järven alle 100 metrin päästä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Kutemajärven valuma-alueeseen se kuuluu. Järven vedenpinnan korkeus on 141,2 metriä mpy. Siihen on johdettu kaksi lyhyttä metsäojaa, joista länsirantaan tuleva vaikuttaisi olevan laskuoja Kutemajärvestä. Järven laskuoja lähtee sen kaakkoispäästä ja se laskee yhdessä Kailajärven laskuojan kanssa 400 metrin päässä Kartiskajärveen. Ojalle tulee sillä matkaa pudotusta 1,0 metriä.
Historiaa

Vuoden 1855−1856 Kalmbergin kartastossa järven karttanimi oli ”Walkejärvi” ja siiteä oli piirretty laskuoja ”Iso Katetxx?”-järveen . Vuoden 1956 peruskartassa järven karttanimi oli ”Valkijärvi” ja sen laskuoja kulki kuin se tekee nykyään. Kutemajärven välisellä kannaksella kulki oja, jonka varrella oli Kuteman peltopalstoja. Järvi oli tuolloin autio, mutta vuonna 1977 sillä oli jo neljä mökkiä.
Varparannan koulu

Varparannan koulu on peruskoulu (luokat 1-6) Kontiolahdella. Se valmistui vuonna 2004. Koulussa opiskelee 49 oppilasta lukuvuonna 2024–2025. Koulun pihalla on oma jääkiekkokaukalo, jossa pelataan liikuntatunneilla esimerkiksi jalkapalloa tai pesäpalloa.
Vavaʻu

| Vavaʻu |
| --- | --- |
 Neiafu ja sen ympäristö
Merialue:  Tyynimeri
Saaria yht.:  71
Suurin saari:  Vavaʻu
Muita saaria:  Fonualei, Late, Toku
Pinta-ala:  138 km²
Valtio
Valtio:  Tonga
Alue:  Vavaʻu
Väestö
Väkiluku:  14 922
Asutuskeskukset:  Neiafu
Vavaʻu on saariryhmä Tongalla. Se sijaitsee valtion pohjoisissa osissa ja siihen kuuluu 71 saarta. Sen pääkaupunki on Neiafu, joka on myös Tongan toiseksi suurin kaupunki.  Suurin osa vavaʻulaisista asuu kuitenkin eri puolilla saariryhmää sijaitsevissa pienissä kylissä.  Espanjalainen Francisco Mourelle, joka löysi saaret 1700-luvulla, oli ensimmäinen Vavaʻulla käynyt eurooppalainen. Polynesialaiset ovat asuttaneet saaria jo tuhansia vuosia.
Aiheesta muualla

Kuvia tai muita tiedostoja aiheesta Vavaʻu Wikimedia Commonsissa
Tongan alueet
ʻEua
Haʻapai
Niua
Tongatapu
Vavaʻu
Varpanen (Varpaisjärvi)

| Varpanen |
| --- | --- |
Valtiot:  Suomi
Paikkakunta:  Varpaisjärvi
Koordinaatit:  63°21′34″N, 27°46′10″E
Järvinumero:  04.634.1.009 
Mittaustietoja
 fiVarpanen 
Varpanen, on järvi, joka sijaitsee entisessä Varpaisjärven kunnassa, Lapinlahdella Pohjois-Savossa. Varpasen vesi on hyvin tummaa, koska sen vesi on laskeutunut soilta alas järveen. Järven pohja on myös mutainen.
Järvi on osa Vuoksen vesistöön kuuluvaa Nilsiän reittiä. Varpaisjärven keskustaajama sijaitsee järven rannalla.
Ryu (Street Fighter)

| Ryu |
| --- | --- |

Pelisarja:  Street Fighter
Ensimmäinen peli:  Street Fighter (1987)
Luoja:  Capcom
Ääninäyttelijä  (englanti):  Tong Lung Skip Stellrecht Brett Weaver Richard Cansino Kyle Hebert
Live-näyttelijä:  Byron Mann
Lisää peliartikkeleitavideopelien teemasivulla
Ryu (jap. リュウ, Ryū) on Capcomin luoman Street Fighter -videopelisarjan päähahmo. Se on esiintynyt jokaisessa Street Fighter ja Capcomin aiheisissa peleissä. Vuosien myötä Ryusta on tullut yksi tunnetuimmista tappelupelien hahmoista.
Elämäkerta

Ryu syntyi Japanissa 21. heinäkuuta 1964 ja jäi orvoksi hyvin nuorella iällä, eikä hänelle jäänyt minkäänlaisia muistoja vanhemmistaan. Myöhemmin Gouken otti Ryun huostaansa ja kasvatti häntä syrjäisessä dojossaan, jossa Gouken myös opetti Ryulle kamppailujeja. Pian sen jälkeen Gouken opetti parhaan kaverinsa pilalle hemmoteltua poikaa Ken Mastersia. Hänestä tuli kuitenkin sparrausparin lisäksi Ryun paras ystävä. Ollessaan 23-vuotias Gouken uskoi Ryun olevan valmis matkustamaan ympäri maailmaa kokeillakseen kamppailutaitojensa osaamista maailman parhaita taistelijoita vastaan. Tämän myötä Ryu matkasi kohti World Warrior turnaukseen.